FP-5 Flamingo

FP-5 „Flamingo“ – Ukrainoje sukurta ilgojo nuotolio žemė-žemė tipo sparnuotoji raketa. Sukurta Rusijos invazijos į Ukrainą metu bei pirmą kartą oficialiai pristatyta 2025 m.Ekspertas: ukrainiečių raketa „Flamingo“ bus argumentas taikos derybose su RusijaKas sieja ukrainiečių raketos „Flamingo“ pristatymą ir JAV gamyklos Mukačevėje apšaudymąFlamingo – a new Ukrainian long-range missile

 Istorija 
Kompanija „Fire Point“ įsikūrė 2022 metais, netrukus po Rusijos invazijos; kompanija pirma pradėjo ilgo nuotolio dronų FP-1 gamybą. Raketa pradėta kurti 2024 m. pabaigoje. Įmonės direktorė teigė, kad Flamingo raketos sukūrimas, nuo idėjos iki pirmo testinio paleidimo, užtruko mažiau nei 9 mėnesius. 2025 m. rugpjūčio mėnesį raketa buvo pirmą kartą, neskelbiamoje vietoje, parodyta „Associated Press“ žurnalistams. Inžinieriai teigė, kad rėmėsi pagrindiniais principais ir buvo įkvėpti istorinių modelių – vokiečių V-1 bei sovietų Tu-141 Striž, nors iš esmės tai buvo naujas ginklas."FP-5 Flamingo Is Nothing Like the Tu-141 Strizh: Let's Explain in Pictures | Defense Express". en.defence-ua.com. 2025-08-23

Ginkluotės specialistai atkreipė dėmesį, kad Flamingo labai panaši į Jungtinėje Karalystėje registruotos įmonės "Milanion" IDEX 2025 paradoje pristatytą raketą FP-5.Tringham, Kate (19 February 2025). "NAVDEX 2025: Milanion teams with Republikorp to supply USVs for Indonesian Navy". Janes. IHS Nepriklausomas analitikas H. I. Sutton teigė, kad „Flamingo“ yra sukurta kompanijos „Fire Point“, kuri veikia „po kompanijos Milanion skėčiu“.Sutton, H I (2025-08-27). "Dance Of The Flamingos: Ukraine's FP-5 Heavy Cruise Missile". Covert Shores. Nepaisant panašumų, nėra žinoma ar „FP“ reiškia „Fire Point“.Trevithick, Thomas; Newdick, Joseph (2025-08-18). "New Ukrainian Cruise Missile With Claimed 1,800-Mile Range Breaks Cover". The War Zone. 

Anot kompanijos, iki 2025 m. spalio planuota pasiekti apie 200 raketų per mėnesį gamybą. Vienos raketos kaina, atstovų teigimu, „mažesnė nei“ €1 mln. Anot leidinio The Economist, vienos raketos kaina – apie €0,5 mln. Pagrindinis kūrėjų ir užsakovų tikslas buvo sukurti vietinę alternatyvą importuojamoms sistemoms ir užtikrinti nepriklausomybę nuo išorinių tiekėjų. Sukūrimo metu raketos skrydžio nuotolis - apie 3000 km - kėlė grėsmę apie 90 proc. su Ukraina kariavusios Rusijos karinės pramonės pajėgumų.Liskovych, Myroslav (August 23, 2025). "Ukraine's new cruise missile FP-5 Flamingo can reach 90 percent of Russian defense industries". Ukrinform. Kyiv.

 Techninės savybės 
Raketos pagrindinė dalis gaminama iš stiklo pluošto. Skelbiamas raketos skrydžio nuotolis – iki 3000 km; skrydžio lubos – 5000 m; skrydžio greitis – iki 950 km/h, kreiserinis greitis – apie 750 km/h; kovinė galvutė – apie 1100 kg. Teigiama, kad raketa skrenda maždaug 50 m aukštyje. Manoma, kad naudojamas Sovietų Sąjungoje XX a. septintame dešimtmetyje sukurtas ir Ukrainos kompanijos Motor Sich gaminamas vidutinio kontūringumo turboreaktyvinis variklis Ivčenko AI-25.

 Kovinis naudojimas 
2025 m. rugsėjo 1 d. Kyiv Post pranešė, kad tą savaitę Ukrainos pajėgų surengtuose smūgiuose į rusų taikinius Kryme buvo sėkmingai panaudotos raketos Flamingo.

 Šaltiniai 

Kategorija:Sparnuotosios raketos
Kategorija:Ukrainos ginkluotosios pajėgos